
DECIZIA nr.______________ din _______________ 2026 

„cu privire la amalgamarea voluntară a unor unități administrativ-teritoriale” 

În temeiul art. 14 alin. (2) lit. k1) din Legea nr. 436/2006 privind administrația publică locală și în conformitate cu prevederile art. 8 și 11 a Legii nr. 225/2023 privind amalgamarea voluntară a unităților administrativ-teritoriale, în corespundere cu pct. 25, 39, 40 și 43 din Metodologia de amalgamare voluntară a unităților administrativ-teritoriale aprobată prin Hotărârea Guvernului nr. 925/2023, având ca reper criteriile stabilite la art. 5 din Legea nr. 225/2023 se constată că unitățile administrativ-teritoriale propuse pentru amalgamare întrunesc condițiile de bază prevăzute de lege, astfel acestea formează un teritoriu continuu și compact, asigurând coerența geografică a viitoarei unități administrativ-teritoriale amalgamate, iar populația cumulată a acestora depășește pragul minim de 3000 de locuitori fiind estimată la 42316 de locuitori, conform datelor oficiale furnizate de Biroul Național de Statistică. Totodată, aplicând criteriile și modul de selectare a centrului administrativ al UAT amalgamate stabilite de art. 6 din Legea nr.225/2023 și Anexa nr. 1 din Metodologie se constată faptul că municipiul Ungheni a obținut cel mai mare scor din rândul UAT care participă la procesul respectiv de amalgamare voluntară,  luând act de parcurgerea integrală și succesivă a tuturor etapelor prealabile privind procesul de amalgamare voluntară, prevăzute de actele normative în vigoare, de către toate unitățile administrativ-teritoriale participante,  
Consiliul local Brătuleni, Nisporeni

DECIDE: 
1. Se aprobă amalgamarea voluntară a unităților administrativ-teritoriale – comuna Brătuleni, raionul Nisporeni,  municipiul Ungheni, comuna Zagarancea, comuna Mănoilești, comuna Valea Mare, comuna Morenii Noi, comuna Florițoaia Veche, satul Cetireni, satul Unțești, satul Costuleni, toate din raionul Ungheni în scopul consolidării capacității administrative, creșterii eficienței serviciilor publice locale și dezvoltării durabile a comunităților participante.

2. Se pune în sarcina dnei Fărîmă Rodica, secretară interimară a consiliului  local Brătuleni, Nisporeni transmiterea deciziei de amalgamare voluntară și documentele aferente aprobate de consiliul local către Primăria municipiului Ungheni, selectată în calitate de centru administrativ al unității administrativ-teritoriale amalgamate pentru consolidarea dosarului de amalgamare voluntară. 

3. Controlul executării prezentei decizii se pune în sarcina dnei Galea Mariana, primară a comunei Brătuleni, Nisporeni

4. Prezenta decizie intră în vigoare la data includerii în Registrul de stat al actelor locale și poate fi contestată în decurs de 30 de zile de la data comunicării la Judecătoria Ungheni (str. Națională nr. 10/1).
Președintele ședinței                   	_____________________ / nume, prenume/ 
 
Contrasemnat: 
Secretarul Consiliului local     	_____________________ / nume, prenume/ 

